PATVIRTINTA

Kretingos r. Vydmantų gimnazijos

direktoriaus 2020 m. rugsėjo 1 d.

įsakymu Nr. V-65

**MOKYTOJO, DIRBANČIO PAGAL IKIMOKYKLINIO UGDYMO PROGRAMĄ, PAREIGYBĖS APRAŠYMAS**

1. **SKYRIUS**

**PAREIGYBĖ**

1. Kretingos r. Vydmantų gimnazijos (toliau - Gimnazija) mokytojo, dirbančio pagal ikimokyklinio ugdymo programą, pareigybė priskiriama specialistų grupei.
2. Pareigybės lygis – A2.
3. Mokytojas, dirbantis pagal ikimokyklinio ugdymo programą, tiesiogiai pavaldus Gimnazijos direktoriui arba direktoriaus pavaduotojui ugdymui nurodytam direktoriaus įsakyme.

**II. SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Mokytojas, dirbantis pagal ikimokyklinio ugdymo programą, privalo turėti aukštąjį pedagoginį ir dalyko ar jam prilyginto dalyko studijų programos išsilavinimą atitinkantį LR Švietimo ir mokslo ministro nustatytus kvalifikacinius reikalavimus dalykiniam pasirengimui.
2. Mokytojas, dirbantis pagal ikimokyklinio ugdymo programą, organizuojantis ir vykdantis ekskursijas ar kitas išvykas privalo turėti žinių, išklausyti mokymus ir gauti pažymėjimą.
3. Privalo mokėti naudotis informacinėmis technologijomis.
4. Mokytojo, dirbančio pagal ikimokyklinio ugdymo programą, Lietuvių kalbos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688 „Dėl Valstybinės kalbos mokėjimo kategorijų patvirtinimo ir įgyvendinimo“ reikalavimus.

**III. SKYRIUS**

**ŠIAS PAREIGAS EINANČIO DARBUOTOJO FUNKCIJOS**

1. Mokytojas, dirbantis pagal ikimokyklinio ugdymo programą, privalo atlikti šias funkcijas:
	1. organizuoti ir vykdyti vaikų ugdymą skyriuje pagal suderintą skyriaus vaikų dienos režimą;
	2. užtikrinti ugdytinių saugumą, kokybišką ugdymą, organizuoti pedagoginį procesą, orientuotą į individualius vaiko ugdymosi poreikius, ikimokyklinio ugdymo tikslus;
	3. padėti vaikams tenkinti jų saviraiškos ir saviugdos poreikius, plėtoti sveikos gyvensenos, kultūrinius interesus, teikti vaikams, tėvams (globėjams) pedagoginę pagalbą;
	4. prireikus dalyvauti rengiant individualias vaikų ugdymo(si) programas;
	5. kurti grupės ugdomąją aplinką, parinkti priemones;
	6. sistemingai vertinti – fiksuoti vaikų daromą pažangą, apie pasiekimus informuoti tėvus (globėjus);
	7. saugoti ir stiprinti vaikų sveikatą, garantuoti vaikų fizinį ir psichologinį saugumą grupėje, salėje, kitose įstaigos erdvėse, žaidimų aikštelėse, už įstaigos ribų pasivaikščiojimo ar išvykos metu;
	8. derinti tarpusavyje vaikų ugdymą, priežiūrą, globą, bendradarbiauti su šeima, skatinti tėvus (globėjus) dalyvauti grupės veikloje, derinti šeimos ir įstaigos interesus, didinti vaiko kokybiško ugdymo(si) galimybes;
	9. bendradarbiauti su kitais ikimokyklinio ugdymo skyriuje ir Gimnazijoje dirbančiais specialistais vaikų ugdymo klausimais;
	10. informuoti Gimnazijos administraciją apie vaiko turimas socialines ir sveikatos problemas, pastebėtą ar įtariamą vaiko teisių pažeidimą;
	11. inicijuoti ir/ar dalyvauti bendruose įstaigos renginiuose, projektuose ir kitose veiklose;
	12. dalyvauti bendrose Gimnazijos veiklose: posėdžiuose, pasitarimuose, Gimnazijos metinės veiklos programos ir ugdymo plano rengime, audito vykdyme ir kt.;
	13. atsakyti už grupėje esantį inventorių;
	14. nešališkai vertinti ugdytinių ugdymosi pasiekimus;
	15. fiksuoti ugdymo procesą elektroniniame dienyne;
	16. rengti metinius planus, planuoti darbą;
	17. tvarkyti savo pedagoginės veiklos dokumentus;
	18. užsiėmimų metu neleisti pašaliniams būti patalpose;
	19. priimti vaiką į grupę ir išleisti į namus tik su tėvais (globėjais), kitais suaugusiais asmenimis, turinčiais raštišką tėvų (globėjų) leidimą (prašymą);
	20. dirbti vadovaudamasis šiuo pareigybės aprašu, Gimnazijos darbo, vidaus tvarkos taisyklėmis, gimnazijos nuostatais, personalo etikos kodeksu, higienos norma ir kitais norminiais teisės aktais reglamentuojančiais veiklą Gimnazijoje;
	21. pagal grafiką tikrintis sveikatą, išklausyti pirmosios pagalbos ir higienos įgūdžių kursus.
	22. laikytis priešgaisrinės ir darbo saugos taisyklių;
	23. esant reikalui atlieka kitus teisėtus Gimnazijos direktoriaus nurodymus.

**IV. SKYRIUS**

**ŠIAS PAREIGAS EINANČIO DARBUOTOJO TEISĖS**

1. Mokytojas, dirbantis pagal ikimokyklinio ugdymo programą, turi teisę:
	1. susipažinti su Gimnazijos vadovybės sprendimų projektais, susijusiais su jo veikla;
	2. teikti darbo, susijusio su šiame pareigybės aprašyme numatytomis pareigomis, tobulinimo pasiūlymus;
	3. vadovaujantis savo kompetencija, pranešti tiesioginiam vadovui apie visus einant savo pareigas išaiškintus trūkumus ir siūlyti būdus, kaip juos šalinti;
	4. asmeniškai užklausti kitų darbuotojų ar specialistų informacijos ir dokumentų, reikalingų jo pareigoms vykdyti;
	5. reikalauti iš Gimnazijos vadovybės pagalbos vykdant savo pareigas ir teises.

**V. SKYRIUS**

**MOKINIŲ/VAIKŲ SAUGUMO UŽTIKRINIMAS**

1. Mokytojas, įtaręs ar pastebėjęs žodines, fizines, socialines patyčias, smurtą:
	1. nedelsdamas įsikiša ir nutraukia bet kokius tokį įtarimą keliančius veiksmus;
	2. primena mokiniui/vaikui, kuris tyčiojasi, smurtauja ar yra įtariamas tyčiojimusi, Gimnazijos nuostatas ir mokinio elgesio taisykles;
	3. raštu informuoja patyrusio patyčias, smurtą mokinio/vaiko klasės vadovą/mokytoją apie įtariamas ar įvykusias patyčias;
	4. esant grėsmei mokinio/vaiko sveikatai ar gyvybei, nedelsiant kreipiasi į pagalbą galinčius suteikti asmenis (tėvus (globėjus, rūpintojus) ir/ar Gimnazijos darbuotojus, direktorių) ir/ar institucijas (pvz.: policiją, greitąją pagalbą ir kt.).
2. Mokytojas, įtaręs ar pastebėjęs patyčias kibernetinėje erdvėje arba gavęs apie jas pranešimą:
	1. esant galimybei išsaugo vykstančių patyčių kibernetinėje erdvėje įrodymus ir nedelsdamas imasi reikiamų priemonių patyčioms kibernetinėje erdvėje sustabdyti;
	2. įvertina grėsmę mokiniui/vaikui ir esant poreikiui kreipiasi į pagalbą galinčius suteikti asmenis (tėvus (globėjus rūpintojus) ir/ar Gimnazijos darbuotojus, direktorių) ar institucijas (policiją);
	3. pagal galimybes surenka informaciją apie besityčiojančių asmenų tapatybę, dalyvių skaičių ir kitus galimai svarbius faktus;
	4. raštu informuoja patyčias patyrusio mokinio/vaiko klasės vadovą/mokytoją apie patyčias kibernetinėje erdvėje ir pateikia įrodymus (išsaugotą informaciją);
	5. turi teisę apie patyčias kibernetinėje erdvėje pranešti Lietuvos Respublikos ryšių reguliavimo tarnybai pateikdamas pranešimą interneto svetainėje adresu [www.draugiskasinternetas.lt](http://www.draugiskasinternetas.lt).

**VI. SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

1. Mokytojas, dirbantis pagal ikimokyklinio ugdymo programą, atsako:
	1. už emociškai saugios mokymo(si) aplinkos Gimnazijoje puoselėjimą, reagavimą į smurtą ir patyčias pagal gimnazijos nustatytą tvarką;
	2. už jam patikėtą vaiko ir jo šeimos individualių duomenų paslaptį;
	3. už vaikų sveikatą, saugumą ir gyvybę jo vedamos veiklos metu gimnazijoje, išvykose ir kitų renginių metu;
	4. už savo pareigų, numatytų šiame pareigybės aprašyme, netinkamą vykdymą ar nevykdymą pagal galiojantį Lietuvos Respublikos darbo kodeksą;
	5. už įstatymų pažeidimus, padarytus vykdant savo veiklą, pagal galiojančius Lietuvos Respublikos administracinių nusižengimų, baudžiamąjį ir civilinį kodeksus;
	6. už padarytą materialinę žalą pagal galiojančius Lietuvos Respublikos darbo ir civilinį kodeksus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_